আদালতে আত্মসমর্পণ করে জামিন পেলেন রূপা গাঙ্গুলি। পঞ্চম দফার ভোটের দিন এক মহিলার সঙ্গে ধাক্কাধাক্কির ঘটনায় রূপার বিরুদ্ধে জামিন অযোগ্য ধারায় মামলা দায়ের করে পুলিস। আজ হাওড়া আদালতে আত্মসমর্পণ করেন রূপা গাঙ্গুলি। এরপর আদালতে জামিনের আবেদন করেন তিনি। ব্যক্তিগত ৫০০ টাকার বন্ডে আদালত রূপার জামিন মঞ্জুর করেছে।
 ওয়েব ডেস্ক: আদালতে আত্মসমর্পণ করে জামিন পেলেন রূপা গাঙ্গুলি। পঞ্চম দফার ভোটের দিন এক মহিলার সঙ্গে ধাক্কাধাক্কির ঘটনায় রূপার বিরুদ্ধে জামিন অযোগ্য ধারায় মামলা দায়ের করে পুলিস। আজ হাওড়া আদালতে আত্মসমর্পণ করেন রূপা গাঙ্গুলি। এরপর আদালতে জামিনের আবেদন করেন তিনি। ব্যক্তিগত ৫০০ টাকার বন্ডে আদালত রূপার জামিন মঞ্জুর করেছে। ভোটের দিন বুথের বাইরে সোমা দাস নামে এক মহিলার সঙ্গে বচসায় জড়িয়ে পড়েন রূপা। অভিযোগ, ওই মহিলাকে ধাক্কা মারেন বিজেপি প্রার্থী। মালিপাঁচঘড়া থানায় রূপার বিরুদ্ধে অভিযোগ দায়ের করেন ওই মহিলা। ওই ঘটনায় বিজেপি কর্মী অনিমেষ রায়ের বিরুদ্ধেও অভিযোগ দায়ের হয়েছিল। আদালত ওই বিজেপি কর্মীর জামিনও মঞ্জুর করেছে।